钦定古今图书集成/明伦汇编/氏族典/第333卷 > 刘秀之
## 钦定古今图书集成/明伦汇编/氏族典/第333卷 > 刘秀之

按《宋书刘秀之传》，“秀之，字道宝，东莞莒人，司徒刘穆
之从兄子也。世居京口。父仲道，为馀姚令，卒官。秀之
少孤贫，有志操。景平二年，除奉朝请。家贫，求为广陵
郡丞，除彭城王义康行参军，出为无锡、阳羡、乌程令，
并著能名。元嘉十六年，迁建康令。性纤密，善纠摘微
隐，政甚有声。二十五年，除梁、南秦二州刺史。元凶弑”
逆，秀之即日起兵，求率众赴襄阳。事宁，迁使持节、督
益宁二州诸军事，迁监郢州诸军事、郢州刺史。大明
元年，征为右卫将军。明年，迁丹阳尹，出为使持节、散
骑常侍、都督雍梁南北秦四州郢州之竟陵随二郡
诸军事、雍州刺史。八年卒，谥忠成公。秀之弟粹之，晋
陵太守。